- Jeg stod med præcis det samme spørgsmål for 8-9 år siden. Vi gennemgik en masse litteratur og så på studier fra lande som Australien, Spanien, Italien og Frankrig. På den baggrund lavede vi en liste med kriterier for inklusion og eksklusion, som med ganske få justeringer også er den, vi bruger nu. Og som er blevet udbredt og anvendes på nationalt – og internationalt – niveau. Det er ikke perfekt. Men kriterierne er gode til at hjælpe med at forudsige, om der er behov for intensiv behandling. For det er det, vi vil undgå: Vi vil ikke tilbyde programmet til nogen, der pludselig får det væsentligt værre og har brug for intensiv behandling. Så hvis vi kan finde de kriterier, der hjælper med at udelukke dem, så er vi godt på vej. Vi skal finde de patienter, der er syge nok til at have brug for hospitalsbehandling, men ikke så syge, at de ender på intensivafdelingen. Listen med kriterier er appendix til artiklen: Hospital-Level Care at Home for Acutely Ill Adults: A Randomized Controlled Trial